આ પ્રસંગે દાહોદના સંસદસભ્યશ્રી જશવંતસિંહ ભાભોરે પ્રાસંગોચિત પ્રવચન કરતાં જણાવ્યું હતું કે પહેલા ગુજરાત માત્ર ઔધોગિક ક્ષેત્રે જ પ્રગતિ કરતું હતું. પરંતુ રાજયમાં આ કૃષિ મહોત્સવનો-રવિ કૃષિ મહોત્સવો યોજાતા, ખેડૂતોને અધતન-વૈજ્ઞાનિક ખેત પધ્ધતિ, સુધારેલા બિયારણો વાપરતાં, ખેડૂતોની અર્થિક સધ્ધરતા વધી છે. રાજય સરકાર દ્રારા યોજાતા કૃષિ મહોત્સવો ખેડૂતો માટે સાર્થક થયા છે. ખેડૂતો જાગૃત થઇ હજુ વધારે લાભ લેવો જોઇએ એમ શ્રી ભાભોરે જણાવ્યું હતું.તથા કેન્દ્ર સરકારની અને રાજય સરકારની વિવિધ યોજનાઓની જાણકારી આપી હતી અને તેનો લાભ લેવા ખેડૂતોને અનુરોધ કર્યો હતો.